b'\n_START_ARTICLE_\nKeef Hartley Band\n_START_PARAGRAPH_\nKeef Hartley Band oli 1960-luvun lopulla perustettu jazzrockyhtye, jonka keulakuva oli Keef Hartley._NEWLINE_Keef Hartley perusti nime\xc3\xa4\xc3\xa4n kantavan yhtyeen, jonka ensimm\xc3\xa4inen pitk\xc3\xa4soittolevy Halfbreed ilmestyi vuonna 1969. Yhtyeelt\xc3\xa4 ilmestyi viel\xc3\xa4 viisi albumia ennen hajoamista vuonna 1972: Battle Of NW6 (1970), DERAM SML1054), The Time Is Near (1970, DERAM SML1071), Overdog (1971, DERAM SDL2), Little Big Band (1971, DERAM SDL4) ja Seventy Second Brave (1972, DERAM SDL9)._NEWLINE_Yhtyeen alkuper\xc3\xa4iskokoonpano oli: Keef Hartley, rummut; Miller Anderson, kitara ja laulu; Gary Thain, basso; Peter Dines, urut ja Spit James, kitara. My\xc3\xb6hemmin yhtyeess\xc3\xa4 soittivat muun muassa Mick Weaver, urut; Henry Lowther, trumpetti, viulu; Jimmy Jewell, saksofoni; Johnny Almond, huilu; Jon Hiseman ja Harry Beckett._NEWLINE_Keef Hartley Band oli yksi harvoista brittib\xc3\xa4ndeist\xc3\xa4, joka esiintyi Woodstockin festivaaleilla 1969. Yhtyeen musiikkia on verrattu Colosseumiin, Blood, Sweat and Tearsiin ja Chicagoon. Keef Hartley itse oli aikaisemmin soittanut muun muassa John Mayall & the Bluesbreakersissa.'